Postimees, 27. märts    Jääminekuga on Haapsalule  saabunud juba kibedad ettevalmistused suvitushooajaks. Iga päev saabub linnavalitsusele rohkesti järelpärimisi Rootsist, Soomest jne. suvitusolude kohta Haapsalus. Majaperemeestele on tehtud korraldus majade korrastamiseks, kusjuures on määratud kadumisele ka Haapsalule iseloomustavad kaugele tänavale ulatavad trepid, mis lõhutakse suvehooajaks. Jääst purustatud kaldakindlustused ehitatakse uuesti üles. Lossipargis käivad hoogsalt spordi treeningväljaku ehitustööd.Valminud on juba uus muusikapaviljon Aafrika  ranna plaažil, mille taga rannahotelli ümbritsev Vilmsi park on ühendatud uue Kiriku pargiga. Paralepa supelrand on kuivendatud ja ei kannata enam üleujutuste all. Uudisena kavatsetakse tänavu kõik 15 aastat Haapsalus suvitanud isikud vabastada suvitusmaksust ja anda neile soodustusi. Selliseid veteraane olevat umbes 100. Teise uudsusena levitab Haapsalu tänavu oma tervisvett, mis mudaravi kõrval andvat häid tagajärgi kehale "hea vormi" loomisel.